בעשירונים האחרונים אנו עדים לכניסת האינטרנט בהיבטים נרחבים לתחומי החברה והכלכלה בעולם. חלק ניכר מהפעילות באינטרנט הינה מסחר אלקטרוני וכוללת כמובן תשלום בכרטיסי אשראי.
ככל שפעילות המסחר באינטרנט התרחבה, כך גם חל גידול משמעותי במקרים בהם נעשה שימוש בכרטיסי אשראי גנובים, כאשר חלק גדול מהם מושג על ידי פריצה למאגרי הנתונים של בתי העסק וחברות האשראי.
מקרים אלו הסבו נזקים כספיים ותדמיתיים והוצאות תפעוליות בלתי צפויות לבתי העסק ולחברות האשראי. אי לכך ועל מנת להגן על ביתי העסק ועל חברות האשראי, הוקם מיזם משותף ע”י חברות האשראי הבינלאומיות ליישום חובת התקן הבינלאומי – PCI DSS (Payment Card Industry Data Security Standards) שחל על כל המנפיקים, הסולקים, הסוחרים ונותני שירותי סליקה.
בעוד בעולם החלו בהשמת התקן עוד בשנת 2006, בישראל הפעילות החלה רק בשנת 2009 בה חוייבו בשלב זה לעבור את התקן מספר מצומצם של ספקי שירות סליקה באינטרנט ומספר מצומצם של בתי עסק עם פעילות סליקה אינטרנטית בהיקפים נרחבים.
החל משנת 2011 חברות האשראי בישראל דורשות מכלל החברות המבצעות סליקה באינטרנט לעמוד בדרישות התקן, ולאלה שלא יעמדו בדרישות PCI DSS, החל משנת 2012 תשלל מהם פעילות סליקת כרטיסי אשראי באינטרנט.
דרישה זאת מפילה על בתי העסק האינטרנטי לחץ רב. זוהי משימה מורכבת עם עלויות גבוהות ולא מעט בתי עסק שוקלים לוותר על הפעילות העסקית באינטרנט, או מציאת אלטרנטיבות טכנולוגיות כמו גם שינוי המודל העסקי והעלאת מחירים לכיסוי ההוצאות הנוספות.
זהו הפתרון הזול והמהיר ביותר. כל תהליך המכירה מתבצע באתר בית העסק כאשר בשלב קבלת התשלום מהגולש מופנה הגולש לאתר ספק השירותים וחוזר לאתר בית העסק בתום התשלום. יתרון נוסף באפשרות זאת שבטחון הקונה עולה בעצם ביצוע התשלום אצל גוף אמין ומוכר בלתי תלוי.
שמוש בארנק אלקטרוני – פייפאל. בפתרון זה אין שמוש ישירות בכרטיסי אשראי ואין צורך באישור חברות האשראי. פשוט נכנסים לאתר פייפאל ונרשמים. תהליך הסליקה מאד דומה לפתרון עמוד סליקה באינטרנט. גם כאן בזמן הסליקה הגולש מופנה לאתר פייפאל לביצוע התשלום.